**สิ่งที่ส่งมาด้วย ๒**

**คู่มือการจัดทำเอกสารประกอบการเสนอโครงการ**

**รายละเอียดของรายการเอกสารประกอบการเสนอโครงการ จำนวน 5 รายการ** ดังนี้

  **1. แบบข้อเสนอโครงการ** ที่ขอรับการสนับสนุนงบประมาณ จะต้องแสดงสาระสำคัญของข้อมูล รายละเอียดปรากฏตามแบบฟอร์ม ประกอบด้วย

 หลักการและเหตุผล วัตถุประสงค์ ประโยชน์ที่คาดว่าจะได้รับ ผลผลิต ผลลัพธ์ ตัวชี้วัด ปริมาณงาน ระยะเวลา งบประมาณ หน่วยงานและผู้รับผิดชอบที่ชัดเจน เป็นต้น

 **2. แผนพัฒนาท้องถิ่นและแผนงานอื่นที่เกี่ยวข้อง** ให้ถ่ายสำเนาหน้าที่ระบุแผนพัฒนาท้องถิ่น
ที่สอดคล้องกับโครงการที่เสนอขอรับการสนับสนุนงบประมาณ /แผนงานอื่น ๆ โดยระบุความเชื่อมโยงในแบบข้อเสนอโครงการ

  **3. แผนความต้องการรายการครุภัณฑ์ (รถบรรทุกขยะ) ขององค์กรปกครองส่วนท้องถิ่น 5 ปี (พ.ศ. 2563 - 2567)**

 - ให้สำเนาถ่ายแผนความต้องการฯ ที่ระบุรายการที่จะขอรับสนับสนุนงบประมาณในปี
พ.ศ. 2565

- หากไม่มีแผนความต้องการดังกล่าวให้องค์กรปกครองส่วนท้องถิ่นจัดทำแผนเพิ่มเติม/ปรับปรุงตามแบบรายงาน

  **4. สถานะการเงินการคลัง ย้อนหลัง 3 ปี (ปีงบประมาณ พ.ศ. ๒๕61 – ๒๕๖3) ตามเอกสารข้อบัญญัติงบประมาณรายจ่าย ปีงบประมาณ พ.ศ. ๒๕๖4** -ข้อมูลรายได้-รายจ่าย

 -เงินสะสมที่องค์กรปกครองส่วนท้องถิ่นสามารถจ่ายได้

 **5. เทศบัญญัติ/ข้อบัญญัติเกี่ยวกับการจัดการขยะมูลฝอย** ค่าธรรมเนียมการเก็บขนและกำจัดขยะมูลฝอยและการเสนอขอตั้งงบประมาณค่าใช้จ่ายในการเดินระบบ บำรุงรักษาระบบ และบริหารระบบอย่างมีประสิทธิภาพ และแนวทางในการกำหนดอัตราค่าธรรมเนียมในการเก็บและขนหรือการกำจัดขยะมูลฝอย
ให้ถ่ายสำเนาเทศบัญญัติ/ข้อบัญญัติที่เกี่ยวข้องกับการจัดการขยะมูลฝอยฉบับปัจจุบัน

**หมายเหตุ** การส่งเอกสารให้จัดเรียงเอกสารตามข้อ 1 – 5 และจัดส่งเอกสารให้ สถ. จำนวน 2 ชุด เป็นฉบับจริง 1 ชุด และสำเนา 1 ชุด พร้อมทั้งสแกนไฟล์ pdf ทาง e mail : dlawaste\_0820@gmail.com ด้วยอีกทางหนึ่ง